title: Komisijas Īstenošanas regula (ES) 2017/2197 (2017. gada 27. novembris) par apropriāciju, kas pārnestas no 2017. finanšu gada, atlīdzināšanu saskaņā ar Eiropas Parlamenta un Padomes Regulas (ES) Nr. 1306/2013 26. panta 5. punktu

text:
               28.11.2017

               LV

               Eiropas Savienības Oficiālais Vēstnesis

               L 312/86

         KOMISIJAS ĪSTENOŠANAS REGULA (ES) 2017/2197
   (2017. gada 27. novembris)
   par apropriāciju, kas pārnestas no 2017. finanšu gada, atlīdzināšanu saskaņā ar Eiropas Parlamenta un Padomes Regulas (ES) Nr. 1306/2013 26. panta 5. punktu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 26. panta 6. punktu,
   apspriedusies ar Lauksaimniecības fondu komiteju,
   tā kā:

               (1)

               Saskaņā ar Eiropas Parlamenta un Padomes Regulas (ES, Euratom) Nr. 966/2012 (2) 169. panta 3. punktu apropriācijas, par kurām nav notikusi saistību uzņemšanās un kuras attiecas uz Regulas (ES) Nr. 1306/2013 4. panta 1. punktā minētajām darbībām, ko finansē Eiropas Lauksaimniecības garantiju fonds (ELGF), var pārnest uz nākamo finanšu gadu. Šāda pārnešana nedrīkst pārsniegt 2 % no sākotnējām apropriācijām, kā arī Eiropas Parlamenta un Padomes Regulas (ES) Nr. 1307/2013 (3) 8. pantā minēto tiešo maksājumu korekcijas summu, kas piemērota iepriekšējā finanšu gadā. Tāpēc var būt tā, ka galīgie saņēmēji, uz kuriem attiecās minētā korekcija, saņem papildu maksājumu.

               (2)

               Saskaņā ar Regulas (ES) Nr. 1306/2013 26. panta 5. punktu, atkāpjoties no Regulas (ES, Euratom) Nr. 966/2012 169. panta 3. punkta, dalībvalstīm šādi pārnestās apropriācijas, kas minētas Regulas (ES, Euratom) Nr. 966/2012 169. panta 3. punktā, ir jāatlīdzina galīgajiem saņēmējiem, uz kuriem finanšu gadā, uz ko apropriācijas tiek pārnestas, attiecas korekcijas likme. Minētā atlīdzināšana attiecas uz galīgajiem saņēmējiem tajās dalībvalstīs, kurās iepriekšējā finanšu gadā tika piemērota finanšu disciplīna (4).

               (3)

               Nosakot pārnesto apropriāciju summu, kas jāatlīdzina, saskaņā ar Regulas (ES) Nr. 1306/2013 26. panta 7. punktu ir jāņem vērā minētās regulas 25. pantā noteiktās summas, kuras paredzētas rezervei krīzes situācijām lauksaimniecības nozarē un kuras līdz finanšu gada beigām krīzes pasākumiem nav izmantotas.

               (4)

               Saskaņā ar Komisijas Īstenošanas regulas (ES) 2016/1948 (5) 1. panta 1. punktu tiešajiem maksājumiem attiecībā uz 2016. kalendāro gadu piemēro finanšu disciplīnu, lai krīzes situācijām izveidotu rezervi EUR 450,5 miljonu apmērā. 2017. finanšu gadā rezerve krīzes situācijām nav pieprasīta.

               (5)

               Lai nodrošinātu to, ka neizmantoto apropriāciju summas, kas finanšu disciplīnas piemērošanas rezultātā atlīdzinātas galīgajiem saņēmējiem, ir samērīgas ar finanšu disciplīnas korekcijas summu, būtu lietderīgi Komisijai noteikt summas, kas dalībvalstīm pieejamas atlīdzināšanai. Tomēr Rumānijas gadījumā detalizētajā izdevumu deklarācijā nav pilnībā ievērota EUR 2 000 lielā robežvērtība, kuru finanšu disciplīnā piemēro saskaņā ar Regulas (ES) Nr. 1307/2013 8. panta 1. punktu. Tāpēc pareizas finanšu pārvaldības dēļ patlaban nebūtu jānosaka atlīdzināšanai pieejamā summa Rumānijai.

               (6)

               Lai izvairītos no tā, ka dalībvalstis minēto atlīdzinājumu saņemšanai ir spiestas veikt papildu maksājumu, šī regula jāpiemēro no 2017. gada 1. decembra. Tādējādi ar šo regulu noteiktās summas ir galīgas un, neskarot samazinājumus, ko veic saskaņā ar Regulas (ES) Nr. 1306/2013 41. pantu, tās piemēro visām citām korekcijām, kas ņemtas vērā atbilstīgi Regulas (ES) Nr. 1306/2013 18. panta 3. punktam pieņemtajā lēmumā par mēneša maksājumiem attiecībā uz dalībvalstu maksājumu aģentūru veiktajiem izdevumiem par 2017. gada oktobri, un visiem atskaitījumiem un papildu maksājumiem, kas jāveic saskaņā ar minētās regulas 18. panta 4. punktu, vai visiem lēmumiem, ko pieņems saistībā ar grāmatojumu noskaidrošanas procedūru.

               (7)

               Saskaņā ar Regulas (ES, Euratom) Nr. 966/2012 169. panta 3. punktu apropriācijas, par kurām nav notikusi saistību uzņemšanās, drīkst pārnest vienīgi uz nākamo finanšu gadu. Tāpēc ir lietderīgi, ka dalībvalstu izdevumu atbilstības datumus saistībā ar atlīdzināšanu, ko veic saskaņā ar Regulas (ES) Nr. 1306/2013 26. panta 5. punktu, Komisija nosaka, ņemot vērā lauksaimniecības finanšu gadu, kas definēts minētās regulas 39. pantā.

               (8)

               Lai ņemtu vērā īso laiku, kas paziņojumu par dalībvalstu īstenoto 2017. gada ELGF apropriāciju izpildi dalītās pārvaldības ietvaros laikposmam no 2016. gada 16. oktobra līdz 2017. gada 15. oktobrim šķir no 2017. gada 1. decembra, kad jāsāk piemērot šo regulu, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Apropriāciju summas, kas no 2017. finanšu gada tiks pārnestas saskaņā ar Regulas (ES, Euratom) Nr. 966/2012 169. panta 3. punktu un kas saskaņā ar Regulas (ES) Nr. 1306/2013 26. panta 5. punktu dalībvalstīm ir darītas pieejamas izdevumu atlīdzināšanai galīgajiem saņēmējiem, uz kuriem 2018. finanšu gadā attiecas korekcijas likme, ir noteiktas šīs regulas pielikumā.
   Uz summām, kas tiks pārnestas, attiecas lēmums par pārnešanu, kuru Komisija pieņem saskaņā ar Regulas (ES, Euratom) Nr. 966/2012 169. panta 3. punkta piekto daļu.
   2. pants
   Par dalībvalstu izdevumiem saistībā ar pārnesto apropriāciju atlīdzināšanu Savienības finansējumu var saņemt tikai tad, ja attiecīgās summas saņēmējiem ir izmaksātas līdz 2018. gada 16. oktobrim.
   3. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2017. gada 1. decembra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 27. novembrī

            Komisijas

            un tās priekšsēdētāja vārdā –

            ģenerāldirektors

         Jerzy PLEWA

      (1)  OV L 347, 20.12.2013., 549. lpp.

      (2)  Eiropas Parlamenta un Padomes 2012. gada 25. oktobra Regula (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).

      (3)  Eiropas Parlamenta un Padomes 2013. gada 17. decembra Regula (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).

      (4)  Saskaņā ar Regulas (ES) Nr. 1307/2013 8. panta 2. punktu finanšu disciplīnu 2017. finanšu gadā nepiemēro Horvātijai.

      (5)  Komisijas 2016. gada 7. novembra Īstenošanas regula (ES) 2016/1948, ar ko Eiropas Parlamenta un Padomes Regulā (ES) Nr. 1306/2013 paredzēto tiešo maksājumu korekcijas likmi pielāgo attiecībā uz 2016. kalendāro gadu un atceļ Komisijas Īstenošanas regulu (ES) 2016/1153 (OV L 300, 8.11.2016., 10. lpp.).

      PIELIKUMS

         Pārnesto apropriāciju atlīdzināšanai pieejamās summas

                  (EUR)

                  Beļģija

                  6 129 769

                  Bulgārija

                  7 720 511

                  Čehijas Republika

                  10 764 025

                  Dānija

                  10 476 968

                  Vācija

                  58 035 302

                  Igaunija

                  1 288 878

                  Īrija

                  13 229 176

                  Grieķija

                  16 182 344

                  Spānija

                  54 860 187

                  Francija

                  89 884 134

                  Itālija

                  37 765 185

                  Kipra

                  355 813

                  Latvija

                  1 952 848

                  Lietuva

                  3 923 157

                  Luksemburga

                  406 406

                  Ungārija

                  14 828 231

                  Malta

                  33 643

                  Nīderlande

                  8 821 818

                  Austrija

                  6 908 717

                  Polija

                  24 870 087

                  Portugāle

                  6 699 290

                  Slovēnija

                  931 120

                  Slovākija

                  5 554 196

                  Somija

                  5 885 783

                  Zviedrija

                  7 897 927

                  Apvienotā Karaliste

                  37 930 754


title: Komisijas Īstenošanas regula (ES) 2017/2200 (2017. gada 28. novembris), ar ko atklāj tarifa kvotas dažu veidu labības importēšanai no Ukrainas un paredz šo kvotu pārvaldību

text:
               29.11.2017

               LV

               Eiropas Savienības Oficiālais Vēstnesis

               L 313/1

         KOMISIJAS ĪSTENOŠANAS REGULA (ES) 2017/2200
   (2017. gada 28. novembris),
   ar ko atklāj tarifa kvotas dažu veidu labības importēšanai no Ukrainas un paredz šo kvotu pārvaldību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. panta a) un c) punktu,
   tā kā:

               (1)

               Eiropas Parlamenta un Padomes Regula (ES) 2017/1566 (2) paredz preferenču režīmus attiecībā uz muitas nodokļiem dažu Ukrainas izcelsmes preču importēšanai. Minētās regulas II pielikumā norādītās importa tarifa kvotas pārvalda Komisija saskaņā ar Regulas (ES) Nr. 1308/2013 184. pantu. Tās piemēro trīs gadus, sākot no 2018. gada 1. janvāra.

               (2)

               Lai nodrošinātu, ka šo tarifa kvotu aptvertās dažu veidu Ukrainas izcelsmes labības importēšana notiek organizēti un nav spekulatīva, ir lietderīgi noteikt, ka šāda importēšana būtu jāpārvalda, izmantojot importa licences. Šajā saistībā būtu jāpiemēro Komisijas Regulas (EK) Nr. 1301/2006 (3), (EK) Nr. 1342/2003 (4) un Komisijas Īstenošanas regula (ES) 2016/1239 (5), izņemot gadījumus, kad šajā regulā noteiktas atkāpes.

               (3)

               Lai nodrošinātu pienācīgu šo kvotu pārvaldību, būtu jānosaka importa licenču pieteikumu iesniegšanas termiņi, kā arī jāprecizē, kādas ziņas norādāmas pieteikumos un licencēs.

               (4)

               Pārvaldības efektivitātes labad dalībvalstīm, kad tās saskaņā ar šo regulu nosūta paziņojumus Eiropas Komisijai, būtu jāizmanto informācijas sistēmas, kas paredzētas Komisijas Deleģētajā regulā (ES) 2017/1183 (6) un Komisijas Īstenošanas regulā (ES) 2017/1185 (7).

               (5)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Tarifa kvotu atklāšana un pārvaldība
   1.   Importa tarifa kvotas dažiem Ukrainas izcelsmes produktiem, kas minēti šīs regulas pielikumā, atklāj ik gadu no 2018. gada 1. janvāra līdz 2020. gada 31. decembrim.
   2.   Ievedmuitas nodoklis importa tarifa kvotām, kas minētas 1. punktā, ir EUR 0 par tonnu.
   3.   Piemēro Regulas (EK) Nr. 1342/2003, (EK) Nr. 1301/2006 un Īstenošanas regulu (ES) 2016/1239, ja vien šajā regulā nav paredzēts citādi.
   2. pants
   Importa licences pieteikumu iesniegšanas un importa licenču izdošanas noteikumi
   1.   Neatkarīgi no Regulas (EK) Nr. 1301/2006 6. panta 1. punkta pieteikuma iesniedzējs drīkst iesniegt tikai vienu importa licences pieteikumu par vienu un to pašu kārtas numuru nedēļā. Ja pieteikuma iesniedzējs iesniedz vairāk nekā vienu pieteikumu, tad neizskata nevienu no tiem un pieteikuma iesniegšanas laikā iemaksātais nodrošinājums paliek attiecīgās dalībvalsts rīcībā.
   Importa licences pieteikumus katru nedēļu iesniedz dalībvalstu kompetentajām iestādēm ne vēlāk kā piektdienā plkst. 13.00 (pēc Briseles laika).
   2.   Katrā importa licences pieteikumā norāda daudzumu kilogramos (veselos skaitļos), kas nedrīkst pārsniegt attiecīgās kvotas kopējo daudzumu.
   3.   Importa licences izdod ceturtajā darbdienā pēc 4. panta 1. punktā minētā paziņojuma nosūtīšanas termiņa beigām.
   4.   Importa licences pieteikuma un importa licences 8. ailē norāda valsts nosaukumu “Ukraina” un “jā” ailē ievelk krustiņu. Licences ir derīgas tikai Ukrainas izcelsmes produktiem.
   3. pants
   Importa licenču derīgums
   Importa licence ir derīga no tās faktiskās izdošanas dienas saskaņā ar Īstenošanas regulas (ES) 2016/1239 7. panta 2. punktu līdz otrā mēneša beigām pēc attiecīgā mēneša.
   4. pants
   Paziņojumi
   1.   Ne vēlāk kā plkst. 18.00 (pēc Briseles laika) nākamajā pirmdienā, kas seko nedēļai pēc importa licences pieteikumu iesniegšanas dalībvalstis elektroniski nosūta Komisijai paziņojumu par visiem pieteikumiem, par katru no tiem norādot kārtas numuru, produkta izcelsmes valsti un katram KN kodam atbilstošo pieprasīto daudzumu, kā arī “nulles” paziņojumus. Paziņojumu sagatavo saskaņā ar Deleģēto regulu (ES) 2017/1183 un Īstenošanas regulu (ES) 2017/1185.
   2.   Importa licenču izdošanas dienā dalībvalstis elektroniski nosūta Komisijai Regulas (EK) Nr. 1301/2006 11. panta 1. punkta b) apakšpunktā noteikto informāciju par izdotajām licencēm, norādot katram KN kodam atbilstošos kopējos daudzumus, attiecībā uz kuriem importa licences izdotas.
   5. pants
   Stāšanās spēkā
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2018. gada 1. janvāra līdz 2020. gada 31. decembrim.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 28. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  Eiropas Parlamenta un Padomes 2017. gada 13. septembra Regula (ES) 2017/1566 par pagaidu autonomo tirdzniecības pasākumu ieviešanu attiecībā uz Ukrainu, papildinot tirdzniecības koncesijas, kas pieejamas saskaņā ar Asociācijas nolīgumu (OV L 254, 30.9.2017., 1. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

      (4)  Komisijas 2003. gada 28. jūlija Regula (EK) Nr. 1342/2003 par īpašiem sīki izstrādātiem noteikumiem ievešanas un izvešanas atļauju sistēmas piemērošanai attiecībā uz labību un rīsiem (OV L 189, 29.7.2003., 12. lpp.).

      (5)  Komisijas 2016. gada 18. maija Īstenošanas regula (ES) 2016/1239, kurā izklāstīti Eiropas Parlamenta un Padomes Regulas (ES) Nr. 1308/2013 piemērošanas noteikumi, kas attiecas uz importa un eksporta licenču sistēmu (OV L 206, 30.7.2016., 44. lpp.).

      (6)  Komisijas 2017. gada 20. aprīļa Deleģētā regula (ES) 2017/1183, ar ko Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 papildina attiecībā uz informācijas un dokumentu paziņošanu Komisijai (OV L 171, 4.7.2017., 100. lpp.).

      (7)  Komisijas 2017. gada 20. aprīļa Īstenošanas regula (ES) 2017/1185, ar ko paredz noteikumus par to, kā Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 piemēro attiecībā uz informācijas un dokumentu paziņošanu Komisijai, un ar ko groza un atceļ vairākas Komisijas regulas (OV L 171, 4.7.2017., 113. lpp.).

      PIELIKUMS
      Neatkarīgi no kombinētās nomenklatūras interpretācijas noteikumiem preču apraksta formulējums uzskatāms vienīgi par informatīvu; preferenču sistēmas darbības jomu šā pielikuma kontekstā nosaka pēc tiem KN kodiem, kuri ir spēkā 2017. gada 1. janvārī. Ja pirms KN koda norādīts “ex”, preferenču režīma piemērošanu nosaka, pamatojoties uz KN kodu un produkta aprakstu.

                  Kārtas numurs

                  Produkts

                  KN kods

                  Daudzums tonnās

                  09.4277

                  Speltas kvieši, parastie kvieši un kviešu un rudzu maisījums, izņemot sēklu

                  1001 99 00

                  65 000

                  Parasto kviešu un speltas kviešu milti

                  1101 00 15

                  Kviešu un rudzu maisījuma milti

                  1101 00 90

                  Labības milti, izņemot kviešu, kviešu un rudzu maisījuma, rudzu, kukurūzas, miežu, auzu, rīsu miltus

                  1102 90 90

                  Parasto kviešu un speltas kviešu putraimi un rupja maluma milti

                  1103 11 90

                  Kviešu granulas

                  1103 20 60

                  09.4278

                  Kukurūza, izņemot sēklu

                  1005 90 00

                  625 000

                  Kukurūzas milti

                  1102 20

                  Kukurūzas putraimi un rupja maluma milti

                  1103 13

                  Kukurūzas granulas

                  1103 20 40

                  Apstrādāti kukurūzas graudi

                  1104 23

                  09.4279

                  Mieži, izņemot sēklu

                  1003 90 00

                  325 000

                  Miežu milti

                  1102 90 10

                  Miežu granulas

                  ex 1103 20 25


title: Komisijas Īstenošanas regula (ES) 2017/2208 (2017. gada 29. novembris), ar ko nosaka eksporta licenču pieteikumiem piemērojamo piešķīruma koeficientu dažiem piena produktiem, kuri eksportējami uz Dominikānas Republiku atbilstīgi Regulā (EK) Nr. 1187/2009 minētajai kvotai

text:
               30.11.2017

               LV

               Eiropas Savienības Oficiālais Vēstnesis

               L 314/33

         KOMISIJAS ĪSTENOŠANAS REGULA (ES) 2017/2208
   (2017. gada 29. novembris),
   ar ko nosaka eksporta licenču pieteikumiem piemērojamo piešķīruma koeficientu dažiem piena produktiem, kuri eksportējami uz Dominikānas Republiku atbilstīgi Regulā (EK) Nr. 1187/2009 minētajai kvotai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. pantu,
   tā kā:

               (1)

               Komisijas Regulas (EK) Nr. 1187/2009 (2) III nodaļas 3. iedaļā ir noteikta procedūra, kā tiek piešķirtas eksporta licences dažiem piena produktiem, kuri eksportējami uz Dominikānas Republiku atbilstīgi šai valstij atvērtajai kvotai.

               (2)

               Regulas (EK) Nr. 1187/2009 29. pantā noteikts, ka, ja pēc licenču iesniegšanas perioda, kas minēts panta pirmajā daļā, kvotas ietvaros ir pieejami jebkādi daudzumi, tirgus dalībnieki var iesniegt eksporta licenču pieteikumus no 1. līdz 10. novembrim.

               (3)

               Komisijas Īstenošanas regulas (ES) 2017/1095 (3) 1. pantā norādīts, ka 2017./2018. kvotas gadā kopējais atlikušais daudzums ir 8 745 tonnas.

               (4)

               Pieteikumos, kas par kārtējo 2017./2018. kvotas gadu iesniegti no 2017. gada 1. līdz 10. novembrim, norādītie daudzumi ir mazāki par pieejamajiem daudzumiem. Tāpēc, ievērojot Regulas (EK) Nr. 1187/2009 31. panta 3. punkta ceturto daļu, ir lietderīgi paredzēt atlikušā daudzuma piešķiršanu. Ir arī jāparedz nosacījums, ka eksporta licences par šo atlikušo daudzumu izdod, ja kompetentajai iestādei ir paziņots, kādu papildu daudzumu attiecīgais tirgus dalībnieks pieņem, un ja ieinteresētie tirgus dalībnieki iemaksā nodrošinājumu,

         IR PIEŅĒMUSI ŠO REGULU.
   1. pants
   Pieņem eksporta licenču pieteikumus, kas no 2017. gada 1. līdz 10. novembrim iesniegti par kārtējā 2017./2018. kvotas gada atlikušo periodu.
   Regulas (EK) Nr. 1187/2009 27. panta 2. punktā minēto produktu daudzumus, par kuriem iesniegti pirmajā daļā minētie eksporta licenču pieteikumi, reizina ar piešķīruma koeficientu 1,177619.
   Eksporta licences par daudzumiem, kuri pārsniedz pieteikumos norādītos daudzumus un kuri piešķirti saskaņā ar otrajā daļā norādīto koeficientu, izdod pēc tam, kad vienas nedēļas laikā pēc šīs regulas publicēšanas tirgus dalībnieks tos pieņēmis, un ar nosacījumu, ka ir iemaksāts attiecīgais nodrošinājums.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 29. novembrī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2009. gada 27. novembra Regula (EK) Nr. 1187/2009, ar ko nosaka īpašus sīki izstrādātus noteikumus par to, kā piemērot Padomes Regulu (EK) Nr. 1234/2007 attiecībā uz piena un piena produktu eksporta licencēm un eksporta kompensācijām (OV L 318, 4.12.2009., 1. lpp.).

      (3)  Komisijas 2017. gada 20. jūnija Īstenošanas regula (ES) 2017/1095, ar ko nosaka eksporta licenču pieteikumiem piemērojamo piešķīruma koeficientu dažiem piena produktiem, kuri eksportējami uz Dominikānas Republiku atbilstīgi Regulā (EK) Nr. 1187/2009 minētajai kvotai (OV L 158, 21.6.2017., 29. lpp.).